Jostein Wilmann

Jostein Wilmann (født 15. juli 1953) er en norsk tidligere proffsyklist på slutten av 70-tallet og begynnelsen av 80-tallet.

I Norge vant han Telemark rundt i 1974, 77 og 78.
Blant hans prestasjoner i utlandet finner man en andreplass i Rheinland-Pfalz i 1975, tredjeplass i Slovakia rundt i 1976, og fjerdeplass i Rheinland-Pfalz samme år. I 1978 vant han Østerrike rundt og Steiermark rundt.

Suksessen fortsatte i 1979 med tredjeplass i Tour de l'Avenir uten laghjelp, og han utklasset alle da han vant sammenlagt i sitt tredje forsøk i Rheinland-Pfalz. I Tour de France 1980 lå han etter åtte etapper på tredjeplass sammenlagt, men tapte mye etter et stygt fall. Han endte på 14. plass sammenlagt etter å ha kjempet seg opp fra 64. plass etter fallet. Dette var den beste sammenlagtplassering en nordmann hadde i rittet i 45 år til Tobias Halland Johannessen kom på sjetteplass i 2025. 

I Tour de France 1981 lå Wilmann også godt an i Touren, men enda en gang ble det spolert av en stygg velt. I 1982 vant han Romandie rundt og ledet verdenscupen i sykling. Han var blant favorittene til å vinne Tour de France, men han pådro seg lungebetennelse og måtte bryte på den 19. etappen. 

På begynnelsen av 80-tallet innrømmet Jostein Wilmann at han hadde prøvd doping tre ganger, men sa videre at det ga ingen effekt.

I 1982 kom boka Mil etter mil – Jostein Wilmann går i brudd (ISBN 82-03-10890-3), ført i pennen av Arild Nyquist. 

Jostein Wilmann har tre barn, deriblant syklisten Frederik Wilmann.

 Referanser 

 Eksterne lenker 
  Jostein Wilmann og blodsporet over Tourmalet 
  Sykkelbutikk og kafé på Viggja 
  Jostein Wilmann - proffsyklist og gårdbruker! 


Kategori:Norske syklister
Kategori:Norske landeveissyklister
Kategori:Personer fra Skaun kommune
Kategori:Dopingsaker i sykling